text: Englænderne kommer...
  21 januar 2015 kl. 17.59
  På Simmerstedvej i Haderslev er rørlægningsarbejderne blevet forsinket i deres arbejde. De har mødt muren fra slutningen af 2. verdenskrig.
  Da gravemaskinerne gnavede sig under vejens overflade, fandt de en 12 meter lang panserspærring af beton.
  Den har ligget dernede siden 1944, hvor frivillige fra det tyske mindretal, byggede den for at kunne forsinke et eventuelt indtog i Danmark fra de engelske og amerikanske styrker.
  Nu forsinker den bare rørlægningen på Simmerstedvej.
  Arkiv chef ved Museum Sønderjylland, Bent Rønne fortæller til TV SYD at der blev bygget seks panserspærringer rundt om Haderslev, den ene altså på Simmerstedvej Haderslev.
  